Baden
        
         (by i Østerrike)
Store norske leksikon,Geografi,Verdens geografi,Europa,Østerrikes geografi
Baden er en by i Østerrike. Byen ligger i forbundslandet Niederösterreich og har 26 200 innbyggere (2018). Baden ligger 25 kilometer sørvest for Wien, ved kanten av fjellryggen Wienerwald.
Byen har varme svovelkilder og var kjent som kursted alt i romertiden (Aquae Pannonicae). Baden fikk byrettigheter i 1480, og var sommerresidens for Østerrikes keiser Frans 1 i årene 1811–34. Både Ludwig van Beethoven, Wolfgang Amadeus Mozart, Franz Schubert og Johann Strauss oppholdt seg her fra tid til annen.Baden var hovedkvarter for de sovjetiske okkupasjonstroppene 1945–55. Les mer i Store norske leksikon Østerrike Eksterne lenker Badens offisielle nettsider